b'\n_START_ARTICLE_\nRavelin\n_START_PARAGRAPH_\nEn ravelin er en halvm\xc3\xa5neformet eller triangul\xc3\xa6r f\xc3\xa6stningsvold, der er placeret ud for en f\xc3\xa6stnings kurtiner (f\xc3\xa6stningsvold mellem to bastioner), ofte som en \xc3\xb8 i en voldgrav. Afstanden og h\xc3\xb8jden er typisk s\xc3\xa5dan anbragt, at man fra f\xc3\xa6stningens bastioner kan skyde over den imod angribere. Normalt er den lav imod f\xc3\xa6stningen og skr\xc3\xa5ner op udadtil, s\xc3\xa5ledes at den er sv\xc3\xa6r at forcere udefra og ikke giver ly for angribere, og hvis den m\xc3\xa5 forlades af forsvaret, kan den let beskydes fra f\xc3\xa6stningen._NEWLINE_I forbindelse med bygningen af det nye kulturomr\xc3\xa5de i Helsing\xc3\xb8r er der bl.a. planer om at genopf\xc3\xb8re en moderne udgave af Jobst von Scholtens ravelin ved Kronborg.'